stanford-oval/wikipedia huggingface dataset:
Jamie Gittens

Jamie Jermaine Bynoe-Gittens (s. 8. elokuuta 2004 Lontoo) on englantilainen jalkapalloilija, pelipaikaltaan laitahyökkääjä. Hän edustaa Saksan Bundesliigassa pelaavaa Borussia Dortmundia. Hän on pelannut Englannin nuorisomaajoukkueissa. Hän on vuodesta 2024 alkaen käyttänyt pelaajana lyhyempää sukunimeä Gittens.
Gittens pelasi juniorina Readingissä ja kausina 2018–2020 Manchester Cityssä. Hän siirtyi syyskuussa 2020 saksalaisseura Borussia Dortmundiin. Hän pelasi Dortmundin edustusjoukkueessa ensimmäiset neljä bundesliigaotteluaan huhti-toukokuussa 2022, yhden niistä avauskokoonpanossa. Kaudella 2022–2023 hän pelasi 15 bundesliigaottelua, joista neljä avauskokoonpanossa, ja teki maalin elokuussa Freiburgia, tammikuussa Augsburgia ja helmikuussa Werder Bremeniä vastaan. Mestarien liigassa hän tuli vaihdosta kentälle kahdessa ottelussa. Hän oli olkapäävammojen vuoksi poissa kentiltä muun muassa syys-marraskuussa parin kuukauden ajan ja uudelleen kauden lopulla toukokuussa. Kaudella 2023–2024 Gittens pelasi 25 bundesliigaottelua, joista 14 ottelua avauskokoonpanossa, ja teki maalin marraskuussa Borussia Mönchengladbachia vastaan. Mestarien liigassa hän pelasi seitsemän ottelua ja teki maalin alkulohkon vierasottelussa AC Milania vastaan. Tappiollisessa loppuottelussa Real Madridia vastaan hän tuli muutamaksi minuutiksi vaihdosta kentälle. Kauden 2024–2025 ensimmäisessä bundesliigaottelussa Gittens teki Dortmundin molemmat maalit sen voittaessa Eintracht Frankfurtin 2–0.
Gittens on pelannut useissa Englannin nuorisomaajoukkueissa alle 15-vuotiaista alle 21-vuotiaisiin. Hän voitti alle 19-vuotiaiden Euroopan-mestaruuden 2022; hän pelasi turnauksessa neljä ottelua, muun muassa loppuottelussa Israelia vastaan avauskokoonpanossa 57 minuuttia.
Ismo Kullervo Alanko

| Ismo Kullervo Alanko Ismo Alanko |
| --- | --- | --- |

Studioalbumin tiedot
 Julkaistu: 9. lokakuuta 2015
 Formaatti: LP + CD CD
 Tuottaja(t): Artturi Taira
 Tyylilaji: rock
 Kesto: 42.24
 Levy-yhtiö: Fullsteam
Listasijoitukset
  Suomen virallinen lista: 6.
Ismo Alangon muut julkaisut
| Kolmannesvuosisata taiteilijaelämää / Live 2013 | Ismo Kullervo Alanko 2015 | Yksin Vanhalla 2017 |
Singlet albumilta Ismo Kullervo Alanko
 ”Mikrokosmos” Julkaistu: 25. syyskuuta 2015
Ismo Kullervo Alanko on Ismo Alangon seitsemäs sooloalbumi, joka julkaistiin 9. lokakuuta 2015 levymerkillä Fullsteam Records. Albumin on Alangon henkilökohtaisimpia, riisutuimpia kokonaisuuksia, ja sen eräänlainen teema on kauneuden etsiminen. Se debytoi Suomen virallisen listan sijalla 6 ja pysyi listalla yhteensä yhdeksän viikkoa. Albumilta julkaistiin single ”Mikrokosmos” 25. syyskuuta 2015.
Vastaanotto

| --- | --- |
Desibeli.net  : 
Keskisuomalainen  : 
Soundi  : 

Albumi sai hyvän vastaanoton. Soundin Antti Marttinen antoi albumille neljä tähteä viidestä. Hän sanoi sen sisältävän vain vähän kliseitä sekä olevan nimensä mukaisesti henkilökohtainen ja yksi Alangon parhaista. Keskisuomalaisen Aki Lehti sanoi Alangon onnistuneen soundinsa uudistamisessa ja albumin olevan rehellinen teos, jonka tunnetilat välittyvät kuuntelijalle aitoina ja todellisina. Niin ikään Desibelin Heikki Väliniemi antoi albumille neljä tähteä viidestä. Hän piti albumia vaikeasti lähestyttävänä, ”musertavan kauniina” taiteellisena kokonaisuutena.
Kappaleet

Lintuperspektiivi – 4.58
Mikrokosmos – 4.07
Kieli jolla vaikenen – 3.48
Omat laulut – 4.12
Unelmia ja valheita – 4.13
Liikemies – 5.38
Aivokääpiö – 3.36
Haudankaivaja – 3.39
Kaunis suru – 3.55
Kieltäjä – 4.18
Kokoonpano

Ismo Alanko – laulu, piano, akustinen kitara, sähkökitara
Joakim Berghäll – saksofoni, sello, huilu, piano, laulu
Jussi Jaakonaho – sähkökitara, akustinen kitara, baritonikitara, tres, laulu
Mikko Mäkelä – basso, kosketinsoittimet, laulu
Juho Viljanen – pasuuna, kosketinsoittimet, lyömäsoittimet, kellopeli, piano, sampleri, laulu
Niko Votkin – rummut, sampleri, laulu
Ivar Hellman

Ivar Hellman (20. tammikuuta 1891 – 19. helmikuuta 1994) oli ruotsalainen kapellimestari, kuoronjohtaja ja säveltäjä.
Hellman varttui Norrköpingissä ja suoritti urkuritutkinnon Tukholmassa vuonna 1911, minkä jälkeen opiskeli orkesterinjohtoa Carl Corbachin johdolla Saksan Sondershausenissa. Hellman johti vuosina 1913–1928 Norrköpingin orkesteria ja vuosina 1914–1928 samalla Musikaliska sällskapet -kuoroa. Tämän jälkeen hän työskenteli kapellimestarina ja ohjelmatoimihenkilönä Radiotjänstillä vuoteen 1956. Hän toimi myös vierailevana kapellimestarina ruotsalaisten orkesterien kanssa ja Helsingissä.
Hellman valittiin Ruotsin kuninkaallisen musiikkiakatemian associé-jäseneksi vuonna 1917 ja täysjäseneksi 1971. Hänen sävellystensä joukossa ovat Kungamarsch, Serenad jousiorkesterille, Konsertstycke viululle ja orkesterille, pianokvintetto ja lauluja sekä pianon että orkesterin säestyksellä.
In the Army Now

| In the Army Now Status Quo |
| --- | --- | --- |

Studioalbumin tiedot
 Äänitetty : Chipping-Norton & Jacob's Studio
 Julkaistu: elokuu 1986
 Tuottaja(t): Pip Williams, Dave Edmunds
 Tyylilaji: rock
 Kesto: 47.10
 Levy-yhtiö: Vertigo
Listasijoitukset
  Suomen virallinen lista: 15. (9/1986)
Status Quon muut julkaisut
| Back to Back 1983 | In the Army Now 1986 | Ain't Complaining 1988 |
In the Army Now on englantilaisen Status Quo -yhtyeen vuonna 1986 ilmestynyt, järjestyksessään 19. albumi. Albumin nimikappale on alun perin hollantilaisen Bolland & Bolland -duon vuonna 1981 levyttämä kappale, josta Status Quo teki selvästi rokkaavamman sovituksen. Albumin kansikuva on mukaelma toisen maailmansodan aikaisesta kuuluisasta valokuvasta Iwo Jiman lipunnosto.
Suomessa albumi nousi Suomen viralliselle listalle, jolla se vietti 18 viikkoa yltäen sijalle 15.
Kappaleet

Rollin’ Home – 4.25 (säv. John David)
Calling – 4.03 (säv. Francis Rossi, Bernie Frost)
In Your Eyes – 5.07 (säv. Rossi, Frost)
Save Me – 4.24 (säv. Rossi, Rick Parfitt)
In the Army Now – 4.40 (säv. Rob Bolland, Ferdi Bolland)
Dreamin’ – 2.54 (säv. Rossi, Frost)
End of the Line – 4.58 (säv. Parfitt, Ricky Patrick)
Invitation – 3.15 (säv. Rossi, Bob Young)
Red Sky – 4.13 (säv. David)
Speechless – 3.40 (säv. Ian Hunter)
Overdose – 5.24 (säv. Parfitt, Pip Williams)
Kappaleet > Uusintapainoksen bonuskappaleet

Lonely – 5.06 (säv. Rossi, Parfitt)
Keep Me Guessing – 4.30 (säv. Rossi, Parfitt, Young)
Don’t Give It Up – 4.21 (säv. Richard Lightman, John Edwards, Parfitt, Rossi)
Heartburn – 4.45 (säv. Rossi, Parfitt, Patrick)
Late Last Night – 2.56 (säv. Parfitt, Rossi, Young)
Long Legged Girls – 5.33 (säv. Parfitt, Williams)
Kokoonpano

Francis Rossi – laulu, kitara
Rick Parfitt – laulu, kitara
John Edwards – bassokitara
Andy Bown – kosketinsoitin
Jeff Rich – rummut
Kokoonpano > Tuotanto

Pip Williams – tuottaja, miksaaja
Dave Edmunds – tuottaja, äänittäjä, miksaaja (kappaleet 1–9)
Tim ”Ted” Summerhayes – äänittäjä
Simon Sullivan – miksaaja
Gordon Vicary – masteroija
Arvostelut

Allmusic:
Aiheesta muualla

In the Army Now discogs.com -sivustolla
Ivar Hedenblad

Ivar Hedenblad
Ivar Eggert Hedenblad (27. heinäkuuta 1851 Torsång – 16. kesäkuuta 1909 Ronneby) oli ruotsalainen kuoronjohtaja, urkuri ja säveltäjä.
Hedenblad aloitti kouluttautumisen Tukholmassa, johon hänen äitinsä oli muuttanut leskeksi jäätyään. Hän sai pianotunteja serkultaan Hélène de Ronilta. Hedenblad kävi lukion Strängnäsissä ja valmistui sieltä vuonna 1871. Hän pääsi samana vuonna Uppsalan yliopistoon, jossa opiskeli humanistisia tieteitä ja sai kandidaatin arvon vuonna 1878. Hedenblad valittiin vuonna 1875 akateemisen Allmänna Sången -kuoron johtajaksi, jona hän toimi vuoteen 1902 ja toistamiseen vuodesta 1907 kuolemaansa saakka. Ensimmäisen ulkomaanmatkansa Allmänna Sångenin johdossa Hedenblad teki vuonna 1876. Sitä seurasi vuonna 1878 tunnettu matka Pariisiin, josta palattuaan Hedenblad sai Litteris et Artibus -mitalin. Kaksitoista vuotta aiemmin Uppsalan opiskelijoiden lauluperinne oli saanut Pariisissa ensimmäisen kansainvälisen menestyksensä Oscar Arpin johdolla; Hedenbladin johtama esiintyminen oli yhtä menestyksekäs. Vuonna 1879 Hedenblad sai Uppsalassa sävellysopetusta Johannes Peter Carstensenilta. Lisäksi hän opiskeli Leipzigissa sävellystä Salomon Jadassohnin, laulua Karl Götzen ja harmoniaa Oscar Paulin johdolla. Hedenblad esitteli teoksiaan myös Carl Reineckelle ja sai tältä palautetta.
Vuonna 1879 Hedenblad sai kustantaja Abraham Hirschiltä ehdotuksen sadan mieskuorolaulun kokoelman toimittamisesta. Neljä vuotta myöhemmin kokoelma ilmestyi nimellä Studentsången, jota laajennettiin vielä kolmella lisäosalla. Valikoima näistä lauluista sisällytettiin myös Hedenbladin postuumisti julkaistuun kokoelmaan Sångarförbundet. Hedenbladin kokoelmilla oli huomattava vaikutus Ruotsin mieskuoroihin monien vuosikymmenten ajan. Uppsalan yliopiston musiikkijohtaja Jacob Axel Josephson kuoli vuonna 1880, jolloin Hedenblad nimitettiin hänen tilapäiseksi seuraajakseen. Vuonna 1881 hänen asemansa vakinaistettiin. Samalla hän pääsi johtamaan Uppsalan filharmonista seuraa ja Orphei Drängar -kuoroa. Hedenbladista tuli Uppsalan musiikkielämän johtava vaikuttaja seuranneiden vuosikymmenten ajaksi. Vuosina 1895–1897 Hedenblad johti myös Tukholman filharmonista seuraa. Vuosina 1895–1896 ja 1901–1902 hän opetti musiikin historiaa ja estetiikkaa Tukholman kuninkaallisessa musiikkikorkeakoulussa. Vuosina 1902–1909 Hedenblad työskenteli Uppsalan tuomiokirkon urkurina. Hänet valittiin Ruotsin kuninkaallisen musiikkiakatemian jäseneksi vuonna 1888.
Hedenblad johti urallaan monien ulkomaalaisten teosten Ruotsin-ensiesitykset. Hän sai laajaa suosiota johtaessaan Orphei Drängaria myös ulkomailla ja kasvatti työllään tietoisuutta ruotsalaisesta musiikista maan rajojen ulkopuolella. Hedenblad teki Orphei Drängarin kanssa gramofoniäänityksiä Lontoossa vuonna 1907. Hänen oma sävellystuotantonsa koostuu lähinnä vokaalimusiikista, joka on sävelletty tiettyjä Uppsalan yliopiston, Orphei Drängarin ja Samfundet SHT:n tapahtumia varten. Teosten joukossa on kantaatteja ja mieskvartettilauluja.
Iso Haukilampi (Mikkeli)

| Iso Haukilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°48′41″N, 27°16′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Luotojärveen 
Järvinumero:  14.932.1.021
Mittaustietoja
Pinnankorkeus:  118,5 m  
Pituus:  620 m  
Leveys:  270 m  
Rantaviiva:  1,937 km  
Pinta-ala:  7,825 ha  
Saaria:  1 
 fiIso Haukilampi 
Iso Haukilampi tai Iso-Haukilampi on Etelä-Savossa Mikkelissä  Hiirolan lähellä sijaitseva lampi.
Maantietoa

Lampi on 620 metriä pitkä, 270 metriä leveä, ja sen pinta-ala on 7,8 hehtaaria. Lammella on kartan mukaan yksi saari.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 118,5 metriä mpy.
Immergo

| Immergo> Tiedot |
| --- | --- |
Toiminnassa:  2007–
Tyylilaji:  death metal, black metal, sinfoninen metalli, dark metal
Kotipaikka:  Suomi
Laulukieli:  englanti
Jäsenet:  Matti Latikka, kitara, taustalaulu   Toni Piispanen, kitara   Mikko Pyykkö, basso, taustalaulu   Joni Samanen, rummut  
Entiset jäsenet:  Harri Lapinoja, laulu (2007–2013)  Helena Susi, kosketinsoittimet (2011–2012)  Ann-Sofie Österberg, kosketinsoittimet (2007–2010) 
Aiheesta muualla
immergo.net
Infobox OKNimi-testi OK: 
Immergo on suomalainen, vuonna 2007 perustettu dark-, death- ja black metal -vaikutteista sinfonista metallia soittava yhtye. Immergo julkaisi esikoisalbuminsa Sunken World vuonna 2013.
Immergo on ilmoittanut esikuvikseen muun muassa yhtyeet Carach Angren, Dimmu Borgir ja Shade Empire.
Immergo toimi aluksi nimellä Drowlich, jonka alla julkaistiin demo nimeltä Benighted Illumination.
Jäsenet

Matti Latikka – kitara ja taustalaulu (2009–)
Toni Piispanen – kitara (2007–)
Mikko Pyykkö – basso (2008–)
Joni Samanen – rummut (2007–)
Johanna Miettinen – laulu (2013–)
Jäsenet > Entiset jäsenet

Ann-Sofie Österberg – koskettimet (2007–2010)
Helena Susi – koskettimet (2011–2012)
Harri Lapinoja – laulu (2007–2013)
Diskografia > Albumit

Sunken World (2013)
Diskografia > Demot

Benighted Illumination (2010)
Aiheesta muualla

Immergon virallinen sivusto (Arkistoitu – Internet Archive)
Immergo Myspacessa (englanniksi)
Immergo Encyclopaedia Metallumissa (englanniksi)
Immergo facebookissa
Iso Hankalammi

| Iso Hankalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°36′35″N, 24°55′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Vähään Hankalammiin 
Järvinumero:  35.766.1.024
Mittaustietoja
Pinnankorkeus:  132,7 m  
Rantaviiva:  0,702 km  
Pinta-ala:  2,509 ha  
Saaria:  ei saaria 
 fiIso Hankalammi 
Iso Hankalammi, mutta joskus myös pelkästään Hankalammi, on Pirkanmaalla Kuhmoisten Leppäkoskella sijaitseva lampi.
Maantietoa

Lammen pinta-ala on 2,5 hehtaaria ja se on 250 metriä pitkä ja 150 metriä leveä. Se sijaitsee yhdessä Kutujärven ja Vähän Hankalammin kanssa pitkällä suojaksolla, joka on koko pituudeltaan ojitettu. Lammella ei ole kartan mukaan saaria ja se on autio. Sen rantaviivan pituus on 700 metriä ja sen rannat ovat suomaata.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Lammen vedenpinnan korkeus on 132,7 metriä mpy. Siihen on johdettu neljä suo-ojaa. Ojien kallistukset johtavat vesiä kohti Vähää Hankalampea ja tämän jälkeen ne laskevat Mauharinjokeen noin 1,5 kilometrin päässä. Suojärvien välillä on ojilla pudotusta 0,5 metriä.
Historiaa

Vuoden 1855−1856 Kalmbergin kartastossa lampi on merkitty, mutta se on nimetön.
Vuoden 1965 peruskartassa Iso Hankalammi oli ojittamaton. Vuoden 1986 peruskartassa lammesta oli johdettu laskuoja.
Ivo Baldi Gaburri

Ivo Baldi Gaburri (27. maaliskuuta 1947 Città di Castello – 11. kesäkuuta 2021) oli italialainen Perussa toiminut roomalaiskatolinen piispa. Hänet vihittiin papiksi Città di Castellon hiippakuntaan 9. lokakuuta 1971 ja nimitettiin Huarazin piispaksi Peruun 14. joulukuuta 1999. Piispaksi vihkiminen seurasi 6. tammikuuta 2000. Pääkonsekraattorina toimi paavi Johannes Paavali II, jota avustivat Giovanni Battista Re ja Marcello Zago.
4. helmikuuta 2004 Baldi Gaburri sai nimityksen Huarín prelaatiksi, jonka virkaan hänet asetettiin 29. toukokuuta. Hän sai 2. huhtikuuta 2008 nimityksen Huarín piispaksi.
Jalkarätti

Jalkarätin käärimisen vaiheita.
Jalkarätti eli levysukka on villaflanellista tehty suorakulmainen kangaskappale, jota käytetään sukkien tilalla.  Niitä on käytetty etenkin armeijassa ja luonnossa liikuttaessa. Jalkarätit (hattarat t. sättärät) kuuluivat perinteiseen kansanomaiseen pukeutumiseen ja säilyivät pisimpään miesten saappaissa ja huovikkaissa, aiemmin niitä käytettiin myös muissa jalkineissa, kuten virsuissa.
Sotilaat kuivattavat jalkarättejä Juri Gorelovin maalauksessa "Tahtovatko venäläiset sotaa" vuodelta 1962.
Jalkarätin koko määräytyy käyttäjän jalan mukaan siten, että rätin pituus ja leveys ovat kumpikin noin 1,5 kertaa jalkaterän pituus. Jalkarättiä käärittäessä on varottava, ettei jalkapohjan alle muodostu ryppyjä, koska ne aiheuttavat hiertymiä. Jalkarättejä käytettiin palveluksessa nahkasaappaissa ja ne imivät marssilla erittyvän hien tehokkaasti. Huollon kannalta jalkarätti oli helpompi, koska ei tarvita erillisiä kokoja kuten sukissa.  Jalkarätti soveltuu kuitenkin parhaiten pehmeäpohjaisiin perinnejalkineisiin ja saappaissa sen käyttö edellytti pitkähköä harjoittelua. Jalkarätit poistettiin Suomen armeijan käytöstä vähitellen 1980- ja 1990-lukujen taitteessa. Sotilas- ja virkapukuohjeesta jalkarätit poistuivat vuonna 2001.[lähde? ]
Esimerkiksi Venäjän armeija on käyttänyt jalkarättejä näihin päiviin, vaikka ministeritasolla niitä jopa vastustetaan. Alun perin niiden väitetään tulleen maahan Pietari Suuren mukana Hollannista.
Jalkarätti käärimisen alkuvaiheessa. Kuvan jalkarätti on peräisin Jalkaväkimuseon museokaupasta Mikkelistä.
Aiheesta muualla

Kuvia tai muita tiedostoja aiheesta Jalkarätti Wikimedia Commonsissa
Jerko Leko

Jerko Leko vuonna 2013
Jerko Leko (s. 9. huhtikuuta 1980, Zagreb, Jugoslavia) on kroatialainen jalkapalloilija, jonka nykyinen seura on NK Lokomotiva. Sitä ennen hän pelasi muun muassa Kiovan Dynamossa ja Monacossa. Leko on tunnettu monipuolisuudestaan ja pystyy pelaamaan keskikentällä millä paikalla tahansa.
Hänen uransa alkoi Dinamo Zagrebissa 2000, mutta ei saavuttanut välitöntä menestystä. Oltuaan jonkin aikaa lainassa NK Sesvetessä hän sai paikan säännöllisesti aloituskokoonpanoon ja oli voittamassa Dinamon joukkueessa Kroatian Cupia kaudella 2001-2002. Hän teki ratkaisumaalin NK Varteksia vastaan ja valittiin ottelun parhaaksi pelaajaksi.
Leko siirtyi Kiovan Dynamoon neljän miljoonan euron siirtosummalla vuonna 2002. Ukrainassa hän pelasi 18 kertaa. Helmikuussa 2006 Leko ei uusinut sopimusta seuran kanssa ja siirtyi AS Monaco FC:n riveihin.
Leko teki ensiesiintymisensä Kroatian maajoukkueessa vuonna 2002 Unkaria vastaan, mutta hän ei kuulunut maansa joukkueeseen 2002 jalkapallon maailmanmestaruuskilpailuissa. Hän pelasi myös jalkapallon Euroopan mestaruuskilpailuissa 2004, vaikka pelasi yhteensä vain 22 minuuttia. Leko pelasi Saksan MM-kisoissa 2006 ja on valittu vuoden 2008 EM-kisoihin osallistuvaan maajoukkueeseen. Hän on pelannut maajoukkueessa 59 ottelua tehden niissä 2 maalia.
Havok (yhtye)

| Havok |
| --- | --- |
 Havok esiintymassä vuonna 2013
Tiedot
Toiminnassa:  2004–
Tyylilaji:  thrash metal, crossover thrash
Kotipaikka:  Denver, Colorado, Yhdysvallat
Laulukieli:  englanti
Jäsenet:  David Sanchez, laulu, kitara (2004–)   Reece Scruggs, kitara, taustalaulu (2010–)   Pete Webber, rummut (2010–)
Levy-yhtiö:  Candlelight Records (2009–)
Aiheesta muualla
Kotisivut
Infobox OKNimi-testi OK: 
Havok on yhdysvaltalainen thrash metal -yhtye Denveristä. Yhtye perustettiin vuonna 2004.
Vuoden 2016 kesällä yhtye tuli ensimmäistä kertaa Suomeen Tuskaan. Vuoden 2016 keväällä yhtye kiersi suomalaisen Children of Bodomin sekä Megadethin kanssa.[lähde? ]
Historia

David Sanchez perusti yhtyeen vuonna 2004, hänen kanssaan yhtyeessä oli rumpali Hannon Sjöegren. Bändi etsi jäseniä Denveristä ja mukaan löytyi Shawn Chavez ja  Marcus Corich bassoon. Vuonna 2004 yhtye äänitti ensimmäisen demon Thrash Can. Tämän jälkeen yhtye julkaisi muutamia demoja ja kokoonpano vaihtui muutamia kertoja.[lähde? ]
Vuonna 2009 yhtyeeseen liittyi basisti Jesse De Los Santos ja yhtye julkaisi ensimmäisen albuminsa burn  tuolloin rummuissa oli Scott Fuller. Vuonna 2010 yhtye alkoi päästä lopulliseen kokoonpanoonsa, kun yhtyeeseen liittyi kitaristi Reece Scruggs sekä rumpali Pete Webber. Vuonna 2013 basisti Mike Leon tuli yhtyeeseen mutta jätti yhtyeen vuonna 2015 ja yhtyeeseen tuli basistiksi Nick Schendzielos.[lähde? ]
Jäsenet

| --- | --- |
 Nykyiset jäsenet David Sanchez – laulu, rytmikitara (2004–)  Reece Scruggs – soolokitara, taustalaulu (2010–)  Nick Schendzielos – bassokitara (2015–)  Pete Webber – rummut (2010–) Livejäsenet Dan Gargiulo – kitara (2014)  Todd Stern – kitara (2014)  Marshall Wieczorek – rummut (2014) :  Entiset jäsenet Shawn Chavez – soolokitara (2004–2010; kuoli 2015)  Marcus Corich – bassokitara (2004–2005)  Tyler Cantrell – bassokitara (2006–2007)  Justin Cantrell – bassokitara, taustalaulu (2007–2008)  Jesse De Los Santos – bassokitara, taustalaulu (2009–2012)  Mike Leon – bassokitara (2013–2015)  Haakon Sjoegren – rummut (2004–2005)  Richie Tice – rummut (2005–2007)  Ryan Alexander Bloom – rummut (2007–2009)  Scott Fuller – rummut (2009–2010)
Diskografia > Studioalbumit

Burn (2009)
Time Is Up (2011)
Unnatural Selection (2013)
Conformicide (2017)
V (2020)
Diskografia > Demot

Thrash Can (2004)
Murder by Metal (2006)
Diskografia > EP:t

Pwn’ Em All (2007)
Point of No Return (2012)
Diskografia > Singlet

”Fatal Intervention (2010)
”Scumbag In Disguise (2011)
”Give Me Liberty...Or Give Me Death (2013)
Glaiming Certainty (live) (2016)
Hang 'Em High (2016)
Ingsoc (2017)
Intention to Deceive (2017)
Phantom Force (2020)
Post Truth Era (2020)
Diskografia > Musiikkivideot

"Morbid Symmetry" (2009)
"Covering Fire" (2011)
"D.O.A." (2011)
"Point of No Return" (2013)
"From the Cradle to the Grave" (2013)
"Give Me Liberty... Or Give Me Death" (2013)
"Worse Than War" (2013)
"Chasing the Edge" (2014)
"Intention to Deceive" (2017)
"Phantom Force" (2020)
Aiheesta muualla

Havok (yhtye) Encyclopaedia Metallumissa (englanniksi)
Jarmo Valtonen

Jarmo Valtonen vuonna 2007.
Jarmo Valtonen (s. 11. heinäkuuta 1981 Espoo) on suomalainen pikaluistelija. Valtonen on ollut pitkäaikainen maajoukkueluistelija, ja hän pitää hallussaan 5 000 ja 10 000 metrin Suomen ennätyksiä. Hänen paras arvokisasijoituksensa on vuoden 2007 EM-kilpailuista, joissa hän sijoittui 15:nneksi.
Ennätykset

| Matka | Aika | Päivämäärä ja paikkakunta |
| --- | --- | --- |
| 500 m | 36,67 | 9. helmikuuta 2007 Heerenveen |
| 1 000 m | 1.10,85 | 24. helmikuuta 2007 Calgary |
| 1 500 m | 1.47,15 | 11. maaliskuuta 2007 Salt Lake City |
| 3 000 m | 3.56,69 | 23. marraskuuta 2003 Heerenveen |
| 5 000 m | 6.33,84 SE  | 19. marraskuuta 2005 Salt Lake City |
| 10 000 m | 13.56,42 SE  | 4. joulukuuta 2005 Heerenveen |
Saavutuksia

Yleisluistelun SM-kilpailut: kultaa 2003, 2004, 2006 ja 2007, pronssia 2001.
Sprinttereiden SM-kilpailut: pronssia 2002.
Matkakohtaiset SM-kilpailut
500 m: kultaa 2001, hopeaa 2004
1 000 m: pronssia 2005
1 500 m: hopeaa 2001
5 000 m: kultaa 2004 ja 2005, pronssia 2001
10 000 m: hopeaa 2002, 2003 ja 2004, pronssia 2001
It’s Working

| ”It’s Working” MGMT |
| --- | --- | --- |

Singlen tiedot
 Albumilta: Congratulations
 B-puoli: ”It’s Working (Remix)”
 Julkaistu: 26. kesäkuuta 2010
 Formaatti: digitaalinen lataus, suoratoisto
 Tekijä(t): Andrew VanWyngarden, Ben Goldwasser
 Tuottaja(t): MGMT, Peter Kember
 Tyylilaji: rock, pop
 Kesto: 04.07
 Levy-yhtiö: Columbia Records
MGMT:n muut singlet
| ”Siberian Breaks” 2010 | ”It’s Working” 2010 | ”Congratulations” 2010 |
It’s Working on yhdysvaltalaisen rockyhtye MGMT:n kappale, joka julkaistiin kolmantena singlenä yhtyeen toiselta studioalbumilta Congratulations. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.
Digitaalisen latauksen singlen B-puolena julkaistiin Violensin remix kappaleesta.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | It’s Working (Air Remix)  | 4.31 |  |  |  |  |  |  |  |
| 2. | It’s Working (Violens Remix)  | 4.02 |  |  |  |  |  |  |  |
|  |  | 8.33 |  |  |  |  |  |  |  |